
讜讛讗诪专 专讘讬 讝讬专讗 讗诪专 专讘 讛爪讜专诐. 讘驻专拽 砖谞讬 讚讝讘讞讬诐 (讚祝 讻讛:) 讙专住讬' 讚转谞讬讗 讛爪讜专诐: 讻讜诇谉 讘讙讬讚 讜诇讗 讘讘讬爪讬诐 . 讜诪讬讛讜 住讬驻讬讛 讚拽专讗 讚讘讗专爪讻诐 诇讗 转注砖讜 讗讬讬专讬 讗驻讬' 讘讘讬爪讬诐 讘讻''诪 砖诪住转专住 讚讗驻讬' 注''讬 砖讬转讬讬讞住 讗住专讬' 讘驻' 砖诪讜谞讛 砖专爪讬诐 (砖讘转 讚祝 拽讬:) 讜讙讘讬 诪讜诐 讛讜讗 讚诇讗 讞砖讬讘 诪讜诐 砖讘讙诇讜讬 讻讚驻讬专砖 讟注诪讗 讘住诪讜讱: 讗讜 砖专讗砖 讛讝谞讘 诪驻爪诇 讗转 讛注爪诐. 驻讬' 讘拽讜谞讟专住 砖谞拽诇祝 讛注讜专 讜讛讘砖专 讜谞砖讗专 讛注爪诐 诪讙讜诇讛 讻诪讜 讗砖专 驻爪诇 讜拽砖讛 讚讘诇砖讜谉 诪砖谞讛 讜讛砖''住 讛讜讛 诇讬讛 诇诪讬诪专 讜谞拽诇祝 讜谞专讗讛 诇驻专砖 砖诪驻爪诇 讗转 讛注爪诐 诇砖谞讬诐 讻诪讜 诪驻讜爪诇讜转 讚讙讘讬 拽专谞讬诐 讞讜诇讬谉 (谞讟:) 砖诪驻讜爪诇讜转 诇讻讗谉 讜诇讻讗谉 (讜讛转诐) 讘转讜住驻转讗 (驻''讚) 拽转谞讬 讗讜 砖讬讛讬讛 专讗砖 讛讝谞讘 诪驻讜爪诇 诇砖谞讬 注爪诪讜转: 讻诪讛 讞讜讟讬谉 讛讜讗 谞讜转谉 讘''砖 讗讜诪专讬诐 讗专讘注讛. 爪专讬讱 诇讚拽讚拽 讗诐 讚' 讘讬谉 讛讻诇 讗讜 讗专讘注 诇诇讘谉 讜讚' 诇转讻诇转 讜讙诐 讗诐 诪讬讬专讬 拽讜讚诐 讻驻讬诇讜转 讚讻讬 诪讬注讬讬驻讬 讛讜讬 砖讬转住专 讜讛讜讜 讛砖转讗 讛谞讱 讞' 讞讜讟讬谉 讚注讘讚讬谞谉 诇砖诐 诇讘谉 驻讬专讜砖 讚讻讘讬转 砖诪讗讬 驻住拽讬谞谉 讘讛转讻诇转 (诪谞讞讜转 诪讗:) 讜讗诐 谞驻住拽 讗讞讚 诪讛诐 驻住讜诇 讜讗注''讙 讚诪讻砖专讬谞谉 讚讗讙专讚讜诐 转讻诇转 讜拽诐 讗诇讘谉 讚讛谞讬 讻讜诇讛讜 诇砖诐 诇讘谉 讛诐 讜讝讜 诪砖诪注 讘住驻专讬 讘驻专砖转 讻讬 转爪讗 讚讗专讘注 讞讜讟讬谉 诇讻诇 诪讬谉 讜诪讬谉 拽讗诪专 讚拽转谞讬 讛转诐 讻诪讛 讙讚讬诇讬诐 谞注砖讜转 讗讬谉 驻讞讜转 诪砖诇砖讛 讞讜讟讬谉 讻讚讘专讬 讘讬转 讛诇诇 讘讬转 砖诪讗讬 讗讜诪专讬诐 讚' 讞讜讟讬谉 砖诇 转讻诇转 讜讗专讘注讛 砖诇 诇讘谉 注诇 讚' 讗爪讘注讜转 讜讛诇讻讛 讻讚讘专讬 讘讬转 砖诪讗讬 讜诪讬讛讜 诪讛讗讬 讚讛转讻诇转 专讘 讬专诪讬讛 诪讚讬驻转讬 专诪讬 转诪谞讬讗 讚讗讬谞讜谉 砖转住专讬 诪专 讘专讬讛 讚专讘讬谞讗 注讘讬讚 讻讬 讚讬讚谉 诪砖诪注 砖专讜讘诐 注讜砖讬诐 讻诪专 讘专讬讛 讚专讘讬谞讗 讜砖诪讗 讛讬讛 诪驻专砖 讗专讘注 诇诇讘谉 讜讗专讘注 诇转讻诇转 讚拽讗诪专讬 讘讬转 砖诪讗讬 讛讬讬谞讜 诇讘转专 讚注讬讬驻讬谞讛讜 讚讛讬讬谞讜 砖谞讬诐 诪讻诇 诪讬谉 拽讜讚诐 砖谞讻驻诇讜 讜诇驻讬 讝讛 诪讛 砖讗谞讜 注讜砖讬谉 注讻砖讬讜 讛讜讬 驻诇讙讗 诇砖诐 诇讘谉 讜驻诇讙讗 诇砖诐 转讻诇转 讜诪讬讛讜 砖诇砖讛 讚拽讗诪专讬 讘讬转 讛诇诇 注诇 讻专讞讬谞讜 拽讜讚诐 砖谞讻驻诇讜 讚讙' 诇讗 诪砖讻讞转 诇讗讞专 砖谞讻驻诇讜 讜诇讗 讛讜讬 讛砖转讗 讚讜诪讬讗 讚讚' 诇讘''砖: 讻诪讛. 驻讬专砖 讘拽讜谞讟专住 转诇讜讬讛 诇诪讟讛 诪讻谞祝 讛讘讙讚 砖讛专讬 讗讬谉 谞讜转谞讬谉 讗讜转讛 讘砖驻转 讛讘讙讚 诪诪砖 讗诇讗 诪讙讘讬讛讬谉 讗讜转讛 讙' 讗爪讘注讜转 诇讘讬转 讛诇诇 讜讚' 诇讘讬转 砖诪讗讬 讜拽砖讛 诇驻讬专讜砖讜 讚诇注谞讬谉 诪谉 讛拽专谉 讛讜讗 讚诪驻砖讟讬谞谉 讻诪诇讗 拽砖专 讙讜讚诇 讜诇讗 讛讜讝讻专 诇砖诐 讘转讜讱 砖诇砖讛 讗爪讘注讜转 讗诇讗 诇讗驻讜拽讬 诇诪注诇讛 诪讙' 讜谞专讗讛 讻诇砖讜谉 讗讞专 砖驻讬专砖 讘拽讜谞讟专住 讻诪讛 转讛讗 诪砖讜诇砖转 讻诪讛 讬讛讗 讘讛 诪讙讚讬诇 诇讘讚 讛注谞祝 砖讗讬谞讜 讙讚讬诇 讜拽讗诪专讬 讘讬转 砖诪讗讬 讚' 讗爪讘注讜转 讜讛砖转讗 讛讬讚讜专 爪讬爪讬转 砖诇讬砖 讙讚讬诇 讜讘' 砖诇讬砖讬 注谞祝 讛讜讬 讙讚讬诇 讗专讘注 讗爪讘注讜转 讜注谞祝 讞' 讗爪讘注讜转 讬''讘 讗爪讘注讜转 讘讬谉 讛讻诇 讜讻讱 诪砖诪注 讜讚' 砖诇 诇讘谉 注诇 讚' 讗爪讘注讜转 讜讘驻专拽 讛转讻诇转 (砖诐:) 驻讬专砖 讘拽讜谞讟' 诪砖讜诇砖转 转诇讜讬讛 讘注谞祝 诇讘讚 诪谉 讛讙讚讬诇 讗专讘注 讗爪讘注讜转 讜诇驻讬专讜砖讜 讛讬讚讜专 爪讬爪讬转 砖转讬 讗爪讘注讜转 讙讚讬诇 讜讗专讘注 注谞祝:




专讘讬谞讜 讙专砖讜诐

讛爪讜专诐 讗讝谉 讛驻专. 诇讗讞专 砖讞讬讟讛 拽讜讚诐 拽讘诇讛:



讜讛讝讬讬讛讗)诇驻讬 讙讬专住讗 讚讛讻讗 讜讛讝讬讬讛 诪讜讻专讞 专讘讬谞讜 诇驻专砖 讚诪讬讬专讬 讘驻住讞 诪爪专讬诐 讚讘讬讛 诪讬讬专讬 拽专讗 讛转诐 讚讘驻住讞 讚讜专讜转 诇讗 诪爪讬谞讜 专拽 讝专讬拽讛 讗讜 砖驻讬讻讛 讜讗诪谞诐 讘讝讘讞讬诐 (讚祝 讻讛) 讛讙讬专住讗 讘讝专讬拽讛 讜砖驻讬专 讬"诇 讚拽讗讬 讗驻住讞 讚讜专讜转. 讚诪砖拽讜祝 讜砖转讬 诪讝讜讝讜转 转专讙讜诪讗 讗讘谉 砖谞讛. 讻诇讜诪专 讚诇讻诇 讛讜讜讬讜转讬讜 讘注讬谞谉 砖讬讛讗 讘谉 砖谞讛 讗讘诇 转诪讬诐 诇讗 讘注讬谞谉 讚诇讬讛讜讬 讗诇讗 注讚 砖注转 拽讘诇讛:



讛讻讬 谞诪讬 诪住转讘专讗. 讚诇讗 讘注讬谞谉 转诐 讘砖注转 讝专讬拽讛:



讝讗转 讗讜诪专转 砖注讜转 驻讜住诇 讘拽讚砖. 讻诇讜诪专 讗诐 讘砖注转 砖讞讬讟讛 讛讬讛 讘谉 砖谞讛 诪注转 诇注转 讜讘讬谉 砖讞讬讟转讜 诇讝专讬拽转讜 砖讛讛 砖注讛 讗讜 砖转讬诐 讘砖谞讛 讛讗讞专转 讛讜讬 驻住讜诇:



专' 讬讛讜讚讛 讗讜诪专 讘讘讬爪讬诐 讜诇讗 讘讙讬讚. 讛讗 讘讙讬讚 讟驻讬 诪转讞讝讬 讗讬诪讗 讻讜诇谉 讗祝 讘讘讬爪讬诐:



讚诪专 住讘专. 专' 讬讛讜讚讛 讚拽讗诪专 讘讘讬爪讬诐 住讘专 讞住专讜谉 讘驻谞讬诐 砖诪讬讛 讞住专讜谉 讜专' 讗诇讬注讝专 住讘专 诇讗 砖诪讬讛 讞住专讜谉:



讜转讬住讘专讗. 讚讘讛讻讬 驻诇讬讙讬 专' 讬讜住讬 诪讗讬 拽住讘专 讻讜':



讗诇讗 讛讻讗 讘诪讜诪讗 砖讘讙诇讜讬 驻诇讬讙讬 讚专' 讬讛讜讚讛 住讘专 诪注讜讱 讜讻转讜转 讗驻讬' 讘讘讬爪讬诐 讛讜讬 诪讜诪讗 砖讘讙诇讜讬 讚讛讗 讻讜讜爪谉 讘转专 讛讻讬:



讜谞转讜拽 讜讻专讜转. 讗祝 讘讘讬爪讬诐 讛讜讬 诪讜诪讗 砖讘讙诇讜讬 讚讛讗 转诇讬讬谉 讛讘讬爪讬诐 讘讻讬住 诇诪讟讛 讬讜转专 诪讘转讞讬诇讛:



讜专' 讗诇讬注讝专 讘谉 讬注拽讘 住讘专. 讛谞讬 讘讘讬爪讬诐 诇讗 讛讜讬 诪讜诐 砖讘讙诇讜讬 讚讛讗 诪注讬拽专讗 讻砖讛讬讗 转诪讬诪讛 讝讬诪谞讬谉 讚讻讜讜爪谉 讛讻讬住 砖讛讘讬爪讬诐 注讜诇讬诐 诇诪注诇讛 讘讘讟谉 讜讻讜讜讬抓 讛讻讬住 讜讝讬诪谞讬谉 讚谞讞转讬谉 讜转诇讬讬谉 讜讛讜讬 讛讻讬住 讗专讜讱 讛诇讻讱 诇讗 讛讜讬 讘讘讬爪讬诐 诪讜诪讬谉 砖讘讙诇讜讬 讗诇讗 讘讙讬讚:



讜专' 讬讜住讬 住讘专 诪注讜讱 讜讻转讜转 讗祝 讘讘讬爪讬诐 讛讜讬 诪讜诪讬诐 砖讘讙诇讜讬 讚讛讗 诇讬转谞讛讜 砖讛专讬 谞诪讜讞讜:



讜谞转讜拽 讜讻专讜转. 讘讘讬爪讬诐 诇讗 讛讜讬 诪讜诪讬谉 砖讘讙诇讜讬 讚讛讗 讗讬转谞讛讜 诇讘讬爪讬诐 讜诪注讬拽专讗 谞诪讬 讝讬诪谞讬谉 讚转诇讬讬谉 讗讘诇 讘讙讬讚 讛讜讬 诪讜诐 砖讘讙诇讜讬. 讜讛讬讻讬 讛讜讬 讻专讜转 讘讘讬爪讬诐 讻讙讜谉 砖拽专注 讛讻讬住 诪注讟 讜讻专转 讛讘讬爪讬诐 讜讛讚专 转驻专讜 诇讻讬住 讜谞砖讗专讜 讛讘讬爪讬诐 讻专讜转讬诐 讘讻讬住:



谞驻讙诐 讛讝讜讘谉. 讛讬讬谞讜 讗讜转讜 讛讻讬住 砖讛讙讬讚 诪讜谞讞 讘讜:



讜讛注专讬讛 砖诇 谞拽讘讛 讘诪讜拽讚砖讬谉 砖谞驻讙诐 住讘讬讘 讛谞拽讘. 讜诇讛讻讬 谞拽讟 谞拽讘讛 讘诪讜拽讚砖讬谉 诪砖讜诐 讚谞拽讘讛 讘讘讻讜专 诇讬讻讗:



诪谉 讛注爪诐 讛讜讬 诪讜诐 讚诇讗 讛讚专 讘专讬讗 讗讘诇 诇讗 诪谉 讛驻专拽 砖讘讬谉 注爪诐 诇注爪诐 讚讛讚专 讜讘专讬讗:



诪驻爪讬诇. 讗转 讛注爪诐 讛讜讬 诪讜诐 讚诇讗 讛讚专 讘专讬讗:



讜讻谉 诪诇讗 讗爪讘注 讘讬谉 驻专拽 诇驻专拽 讛讜讬 诪讜诐:



谞驻讙诐 讛讝讜讘谉 讛讜讬 诪讜诐 讜诇讗 谞讬讟诇 讚讞讜讝专 讜讙讚诇. 讜讻谉 谞驻讙诐 讛讻讬住 讚讛讬讬谞讜 讝讜讘谉 讛讜讬 诪讜诐 讚讛讜讬 讘讙诇讜讬 讜诇讗 谞驻讙诐 讛讝讻专讜转 讛讙讬讚 注爪诪讜 诪砖讜诐 讚讛讜讬 讘住转专 讜讛讚专 讘专讬讗:



砖谞讟诇讜 讝讗讘 诇讝讜讘谉 讜讗讞"讻 讞讝专 诇讗讬转谞讜 诇讻诪讜转 砖讛讬讛:



讗讞讚 诪讗专讘注 讘讟驻讞 砖诇 讻诇 讗讚诐. 讻讚讗诪专讬 讗专讘注 讘讙讜讚诇:



讜讻诪讛 转讛讗 诪砖讜诇砖转. 讻诇讜诪专 讻诪讛 讗专讱 讬讛讗 讛讙讚讬诇:





诪讛专砖"讗 - 讞讬讚讜砖讬 讛诇讻讜转

讙诪专讗 诇注谞讬谉 转讻诇转 讚转谞讬讗 讻诪讛 讻讜' 讻爪"诇:


讘驻讬专砖"讬 讘讚"讛 谞拽诇祝 讛注讜专 讻讜' 诪驻爪诇 讻诪讜 讗砖专 驻爪诇 讻爪"诇:


转讜住' 讘讚"讛 讜讛讗 讗"专 讝讬专讗 讻讜' 讘驻"讘 讚讝讘讞讬诐 讻讜' 讜讘讚"讛 讗讜 砖专讗砖 讻讜' 讜讛转诐 讘转讜住驻转讗 拽转谞讬 讻讜' 讜讘讚"讛 讻诪讛 讞讜讟讬谉 讻讜' 讚讗讙专讚讜诐 转讻诇转 讜拽诐 讗诇讘谉 讚讛谞讬 讻讜诇讛讜 讻讜' 讛砖转讗 讚讜诪讬讗 讚讚' 诇讘"砖 注讻"诇 讜讘讚"讛 讻诪讛 驻讬' 讻讜' 讛讚讜专 爪讬爪讜转 砖诇讬砖 讙讚讬诇 讜讘' 砖诇讬砖讬 注谞祝 讻讜' 讜讻讱 诪砖诪注 讜讚' 砖诇 诇讘谉 注诇 住讜' 讜讗专讘注 注谞祝 注讻"诇 讻爪"诇 讜注讬讬谉 讘讝讛 诪讘讜讗专 讬讜转专 讘转讜住' 驻' 讛转讻诇转 讜拽"诇:





专砖"砖

专砖"讬 讚"讛 砖讛讬讛 讻讘专. 讘砖注转 拽讘诇转 讛讚诐 讬讛讬讛 砖诇诐. 讻爪"诇:



专砖"讬 讚"讛 讚讛讗 诇讬转谞讛讜. 讜讞住专讜谉 讛讜讬. 诇驻讬 讛讙讛转 讛爪"拽 讘讚讘专讬讜 诇注讬诇 讚讻"注 讞住专讜谉 讘驻谞讬诐 诇"砖 讞住专讜谉 讗"讻 诪讗讬 讛讜讬 讚讞住专讜谉 讛讜讗. 讜诇砖讜谞讜 讘拽讚讜砖讬谉 讚诪讬谞讻专 讟驻讬:



讙诪专讗 诪注砖讛 讘注讬谞讘诇 讘讗讞讚 砖谞讟诇讜 讝讗讘 讻讜'. 讻爪"诇. 注讬讬谉 讞讜诇讬谉 (住"讚 谞讝):



砖诐 讜讻诪讛 转讛讗 诪砖讜诇砖诇转. 讻爪"诇 讜注诪砖"讻 讘诪谞讞讜转:



砖诐 讘砖"讗 讗专讘注 讜讘讛"讗 砖诇砖. 讻爪"诇:



转讚"讛 讗讜 (讘住讜驻讜). 讜讘转讜住驻转讗 拽转谞讬 讻讜'. 讻爪"诇 讜诪诇转 讜讛转诐 诇诪讞讜拽:



转讚"讛 讻诪讛. 讛讬讚讜专 爪讬爪讬转 砖诇讬砖 讙讚讬诇 讻讜'. 讛讜讗 讘诪谞讞讜转 (诇讟):



讘讗"讚 讜讻讱 诪砖诪注 讘住驻专讬 讻讜'. 注讬讬谉 讘讚讘讜专 讛住诪讜讱 讚诇注讬诇:





讛讙讛讜转 讬注讘"抓

讙诪' 诪注砖讛 讘注谞讘诇 讗讞讚 砖谞讟诇讜. 谞"讘 注谞讘诇 谞专讗讛 砖讛讜讗 砖诐 诪拽讜诐. 讜转讬' 讗讞讚 讟"住 讛讜讗 讻讬 诇讗 讬讚注 讜讛讜住讬驻讜 诪讚注转讜. 讗讘诇 讬讜转专 谞专讗讛 砖爪"诇 讘讗讞讚 (讜谞砖诪讟讛 讛讘讬"转) 讚讜讙诪转 讘驻' 讗"讟 (谞"讝 讘') 讜讝讛讜 讛讗诪转:

